അതിദാരിദ്ര്യം ഇല്ലാതാക്കല്: പരിശീലന പരിപാടി സംഘടിപ്പിച്ചു കൊച്ചി: അഞ്ചു വര്ഷത്തിനുള്ളില് സംസ്ഥാനത്തെ അതിദാരിദ്ര്യം ഇല്ലാതാക്കാന് നടപ്പാക്കുന്ന പ്രത്യേക പരിപാടിയുമായി ബന്ധപ്പെട്ട ജില്ലാതല പരിശീലന പരിപാടികള്ക്കു തുടക്കമായി. വിവിധ കാരണങ്ങളാല് ക്ഷേമപദ്ധതികളില് ഉള്പ്പെടാത്തവര്ക്ക് അതിജീവനത്തിനും ഉപജീവനത്തിനും മാര്ഗങ്ങള് കണ്ടെത്തുകയാണ് പദ്ധതിയുടെ ലക്ഷ്യം. ജില്ലയിലെ ബ്ലോക്ക്, നഗരസഭാ തലത്തില് 60 ഉദ്യോഗസ്ഥര്ക്കാണ് പരിശീലനം നല്കിയത്. രായമംഗലം കമ്യൂണിറ്റി ഹാളില് നടന്ന പരിപാടി ജുബൈരിയ ഐസക്, സംസ്ഥാന പരിശീലകരായ കെ.കെ. രവി, ഷിഞ്ചു കുര്യന്, സൈഫുദ്ദീന്, ഡോ. ചിത്ര, നിസ റഷീദ്, സിബി അഗസ്റ്റിന് എന്നിവര് നേതൃത്വം നല്കി. ജില്ലാ ദാരിദ്ര്യ ലഘുകരണ യൂണിറ്റ് നോഡല് ഓഫീസര് ട്രീസ ജോസ് പരിപാടിയില് പങ്കെടുത്തു. വിവിധ തലങ്ങളില് ജനപ്രതിനിധികള്ക്കായി നല്കേണ്ട പരിശീലന പരിപാടിയുടെ വിശദാംശങ്ങള് തയാറാക്കി നവംബര് ആറിന് മുന്പായി പരിശീലന പരിപാടികള് പൂര്ത്തിയാക്കാനാണ് ലക്ഷ്യമിടുന്നത്.